**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**2023 թվականի \_\_\_\_\_\_\_\_\_\_\_\_\_\_\_ N\_\_\_\_\_\_\_-Ն**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՅԻՍԻ 27-Ի N 568-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը ո ր ո շ ու մ է.

 1. Հայաստանի Հանրապետության կառավարության 2015 թվականի մայիսի 27-ի Անվճար կամ արտոնյալ պայմաններով վերարտադրողականության օժանդակ տեխնոլոգիաների կիրառմամբ բժշկական օգնության և սպասարկման կարգն ու շահառուներին ներկայացվող պահանջները սահմանելու մասին N 568-Ն որոշման N 1 հավելվածի`

1 3-րդ կետի 3-րդ ենթակետում «սերմնավորման առավելագույնը 6 փորձ» բառերը փոխարինել «սերմնավորման փորձեր առավելագույնը 6 դաշտանային ցիկլի ընթացքում» բառերով:

2) 10-րդ կետը շարադրել հետևյալ խմբագրությամբ.

« 10. Անվճար կամ արտոնյալ պայմաններով վերարտադրողական օժանդակ տեխնոլոգիաներով տրամադրվող բժշկական օգնությունից և սպասարկումից օգտվելու իրավունք ունեն

1. 2 տարի և ավելի անպտղություն ունեցող (բացարձակ ցուցումների դեպքում առանց 2 տարվա սահմանափակման) Հայաստանի Հանրապետության քաղաքացի հանդիսացող անզավակ կանայք, ովքեր պատկանում են 20-35 (ներառյալ) տարիքային խմբին, սույն հավելվածի 3-րդ և 4–րդ կետով սահմանված ծավալներով, ընդ որում, 35 տարեկանում հաշվառվելու և վերարտադրողական օժանդակ տեխնոլոգիաների կիրառման ցուցումների առկայության դեպքում, կինը պահպանում է ծրագրի շահառուի կարգավիճակը մինչև 38 տարեկան դառնալը,
2. 36-42 (ներառյալ) տարեկան Հայաստանի Հանրապետության քաղաքացի հանդիսացող անզավակ կանայք` սույն հավելվածի 3-րդ կետի 2-ին և 3-րդ ենթակետերով սահմանված ծավալներով,
3. սահմանամերձ բնակավայրերի 1 երեխա ունեցող` Հայաստանի Հանրապետության քաղաքացի հանդիսացող, Հայաստանի Հանրապետության օրենսդրությամբ սահմանված կարգով ամուսնությունը գրանցած, 2 տարի և ավելի երկրորդային անպտղություն ունեցող (բացարձակ ցուցումների դեպքում առանց 2 տարվա սահմանափակման) զույգերը, որոնցից կինը պատկանում է 20-35 (ներառյալ) տարիքային խմբին` սույն հավելվածի 3-րդ կետով սահմանված ծավալներով, ընդ որում, 35 տարեկանում հաշվառվելու և վերարտադրողական օժանդակ տեխնոլոգիաների կիրառման ցուցումների առկայության դեպքում, կինը պահպանում է ծրագրի շահառուի կարգավիճակը մինչև 38 տարեկան դառնալը,
4. զինվորական ծառայության ընթացքում կամ զինվորական ծառայության ավարտից հետո զինվորական ծառայության հետ կապված պատճառական կապով զոհված (մահացած) որդու` Հայաստանի Հանրապետության քաղաքացի հանդիսացող ծնողները` սույն հավելվածի 3-րդ և 4–րդ կետով սահմանված ծավալներով, ընդ որում կնոջ տարիքը սահմանվում է մինչև 42 տարեկանը:»:
5. 11-րդ կետը ուժը կորցրած ճանաչել:
6. 11.1-րդ կետի «որոնց վրա չեն տարածվում սույն հավելվածի 10-րդ և 11-րդ կետերով սահմանված հիմնական և լրացուցիչ պահանջները» բառերը փոխարինել «սույն հավելվածի 3-րդ և 4–րդ կետով սահմանված ծավալներով» բառերով:
7. 14-րդ կետի «11-րդ» բառը փոխարինել «11.1-րդ» բառով:

 6) 22-րդ կետի 3-րդ ենթակետը շարադրել հետևյալ խմբագրությամբ.

«3) սույն հավելվածի 10-րդ և 11.1-րդ կետերով նախատեսված պահանջներին համապատասխան դիմումատուի կարգավիճակը հավաստող փաստաթղթեր, իսկ 10-րդ կետի 3-րդ ենթակետով նախատեսված բնակավայրերի բնակիչ հանդիսացող շահառու ամուսիններից մեկը` նաև տեղեկանք բնակության վայրից` մշտապես բնակվելու և տեղեկանք Ոստիկանության բնակչության պետական ռեգիստրից` մշտական բնակության վայրում առնվազն մեկ տարի հաշվառված լինելու վերաբերյալ, ընդ որում` շահառու ամուսիններից մեկի հաշվառման և մշտական բնակության վայրերը պետք է համապատասխանեն Հայաստանի Հանրապետության կառավարության 1998 թվականի նոյեմբերի 17-ի N 713 որոշման N 1 հավելվածով սահմանված ցանկին.»:

1. 28-րդ կետի«ենթակետով» բառից հետո լրացնել «և 4-րդ կետով» բառերը:
2. 29-րդ կետի 1-ին ենթակետում «11-րդ» բառը փոխարինել «11.1-րդ» բառով:

 9) Ձև 4-ը շարադրել նոր խմբագրությամբ` համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հավելված

ՀՀ կառավարության 2023 թվականի \_\_\_\_\_\_\_\_\_\_\_

 N\_\_\_\_\_\_\_\_\_ որոշման

**«Ձև N 4**

ՀԱՇՎԵՏՎՈՒԹՅՈՒՆ

ԱՆՊՏՂՈՒԹՅԱՆ ԲՈՒԺՄԱՆ ԵՎ ՀԱՂԹԱՀԱՐՄԱՆ ՊԵՏԱԿԱՆ ՆՊԱՏԱԿԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ԲԺՇԿԱԿԱՆ ՕԳՆՈՒԹՅՈՒՆ ՈՒ ՍՊԱՍԱՐԿՈՒՄ ՍՏԱՑԱԾ ՇԱՀԱՌՈՒՆԵՐԻ ԹՎԻ, ԱՐՁԱՆԱԳՐՎԱԾ ՀՂԻՈՒԹՅՈՒՆՆԵՐԻ ՈՒ ԾՆՆԴԱԲԵՐՈՒԹՅՈՒՆՆԵՐԻ ՎԵՐԱԲԵՐՅԱԼ (ԵՌԱՄՍՅԱԿԱՅԻՆ ԵՎ ՏԱՐԵԿԱՆ)

|  |  |  |
| --- | --- | --- |
| Բուժօգնության տեսակը | Տարիքը |  |
| 20-30 տ. | 30-38 տ. | 38-42 տ. | 42 տ. բարձր | Որից` Զոհված/անհետ կորած զինծառայողների շահառու ծնողներ |
| Անպտղության պատճառագիտության հետազոտություն ու բուժում |  |  |  |  |  |
| Շահառուների թիվը |  |  |  |  |  |
|  | թիվ | թիվ | թիվ | թիվ | թիվ |
| Հղիություն |  |  |  |  |  |
| Ծննդաբերություն/երեխա |  |  |  |  |  |
|  |  |  |  |  |  |
| Արհեստական սերմնավորում |   |   |   |   |  |
| Շահառուների թիվը |   |   |   |   |  |
|   | թիվ | թիվ | թիվ | թիվ | թիվ |
| Հղիություն |   |   |   |   |  |
| Ծննդաբերություն/երեխա |   |   |   |   |  |
| Արտամարմնային բեղմնավորում |   |   |   |   |  |
| Շահառուների թիվը |   |   |   |   |  |
|   | թիվ | թիվ | թիվ | թիվ | թիվ |
| Հղիություն |   |   |   |  |  |
| Ծննդաբերություն/երեխա |   |   |   |  |  |

|  |  |
| --- | --- |
| Բուժհաստատության տնօրեն | ...................................... (ստորագրությունը) |
|  | ...................................... (անունը, ազգանունը) |

\_\_\_\_\_\_ \_\_\_\_\_\_\_\_\_\_\_\_\_ 20  թ.